b'\n_START_ARTICLE_\nCid\n_START_PARAGRAPH_\nCid je tragikomedija francoskega dramatika Pierra Corneilla._NEWLINE_Tragikomedija (ali tragedija) Cid, delo je nastalo leta 1636, je prvi ve\xc4\x8dji Corneillov uspeh. Snov za tragikomedijo, kot jo je najprej imenoval, je prevzel iz \xc5\xa1panskih romanc o Cidu (Pesem o Cidu) oziroma iz \xc5\xa1panskih dramskih del, ki so \xc5\xbee oblikovala motive teh romanc. V sredi\xc5\xa1\xc4\x8du lika je don Rodriga, ki ga razdvajajo razli\xc4\x8dne te\xc5\xbenje - ljubezendo zaro\xc4\x8denke Himene in \xc4\x8dastna dol\xc5\xbenost , ki mu ukazuje, da brani \xc4\x8dast svojega o\xc4\x8deta v dvoboju z njenim o\xc4\x8detom. Med enaka nasprotja je razpeta Himena, potem ko mora po o\xc4\x8detovi smrti zahtevati kazen za don Rodiga. Kljub temu se igra kon\xc4\x8da optimisti\xc4\x8dno, ljubimca se morata na kraljev ukaz poro\xc4\x8diti. Vsa nasprotja se torej re\xc5\xa1ujejo s pomo\xc4\x8djo vi\xc5\xa1je avtoritete, kar je zna\xc4\x8dilnost klasicizma. V sloven\xc5\xa1\xc4\x8dini je delo z naslovom Odrska utvara; Cid (COBISS) iz\xc5\xa1lo leta 1990 v prevodu Marije Javor\xc5\xa1ek.'